b"\n_START_ARTICLE_\nRisc aviari\n_START_PARAGRAPH_\nRisc aviari \xc3\xa9s un concepte que en aeron\xc3\xa0utica fa refer\xc3\xa8ncia al perill de col\xc2\xb7lisi\xc3\xb3 entre una aeronau i un animal volador, normalment un ocell o un ratpenat. El xoc contra un ocell \xc3\xa9s un dels perills per a la seguretat a\xc3\xa8ria, i han causat un nombre d'accidents amb v\xc3\xadctimes humanes. \xc3\x89s petit el nombre d'accidents greus que afectin aeronaus civils i s'ha estimat que es produeix un accident amb p\xc3\xa8rdua de vides humanes per cada mil milions d'hores de vol. La major part dels xocs amb aus (65%) danya lleument l'aeronau; si b\xc3\xa9 la col\xc2\xb7lisi\xc3\xb3 sol ser mortal per als ocells._NEWLINE_La majoria dels accidents es produeixen quan l'au colpeja el parabrisa o \xc3\xa9s engolida pels motors. Aquests accidents causen uns danys anuals que s'han estimat en 400 milions de d\xc3\xb2lars als Estats Units i fins a 1200 milions en avions comercials de tot el m\xc3\xb3n."